Leif Helge Enger
Store norske leksikon,Kunst og estetikk,Glass og keramikk,Glass og keramikk – utøvere
Leif Helge Enger er en norsk keramiker. Han har hatt stor suksess med rustikk keramikk for Porsgrunds Porselænsfabrik.
Bakgrunn Enger er utdannet ved Statens håndverks- og kunstindustriskole. Han arbeidet ved Porsgrunds Porselænsfabrik fra 1961, og da i hovedsak med frihåndsdreid og håndmalt steingods. Keramikk Enkelte av Engers former fra 1960/70-tallet er i slektskap med kinesisk keramikk fra Yuan-dynastiet (1271-1368) og Ming-dynastiet (1368-1644). De ble ofte malt med enkle penselstrøk som eneste dekor. For et av disse chamottearbeidene fikk han gullmedalje på en internasjonal keramikkutstilling i Praha (1962). For et teservise med blå dekor fikk han Rådet for Glass, Porselen og Glass sin designpris i 1978.Enger er representert på Permanenten, Nordenfjeldske Kunstindustrimuseum, Nasjonalmuseet og Keramikkmuseet i Faenza. Utstillinger  «Design in Scandinavia», Australia, 1968-1969 «Norwegische Gebrauchskunst», Tyskland, 1966 «Exposition internationale de la céramique», Praha, Tsjekkia, 1962 Les mer i Store norske leksikon Leif Helge Enger i Norsk kunstnerleksikon Litteratur Bøe, Alf (1967). Porsgrunds Porselænsfabrik: Bedrift og produksjon gjennom åtti år, Porsgrunds Porselænsfabrik/Johan Grundts Tanums Forlag Gaustad, Randi og Leena Mannila (1985). Porsgrund Porselen 100 år, Kunstindustrimuseet i Oslo/Landsforbundet Norsk Brukskunst Nagell, Charlotte (2017). Liv med leire, Charlotte Nagell